Kastilang Riyoplatense

Ang Kastilang Riyoplatense ay isang diyalekto ng wikang Kastila na pangunahing sinasalita sa Río de la Plata sa Arhentina at Urugway at sa mga karatig nito.

Mga panghalip at pandiwa 
Tulad ng ibang mga uri ng Kastila sa Latinoamerika, hindi ginagamit ang panghalip na vosotros ni ang mga anyong pampandiwang nauugnay dito; sa halip, ginagamit ang ustedes. Halos lagi ring napapalitan ang gamit ng tú at ng mga anyong pampandiwang nauugnay dito ng gamit ng vos.

Ponolohiya 
Nabubukod ang Kastilang Riyoplatense sa ibang mga uri ng Kastila sa pagbigkas ng ilang mga katinig:
 Iisa ang tunog ng ll at ng y, at binibigkas silang pareho nang [zh] o nang [sh]: calle [ká·zhe] o [ká·she], proyecto [pro·zhék·to] o [pro·shék·to].
 Sa ilang mga purok, madalas hindi binibigkas sa pawatas ang huling r: especificar [eh·pe·si·fi·ká]. Bagaman madalas itong mapupuna sa karaniwang pagsasalita, itinuturing ito sa ilang mga lugar bilang pamamaraan ng pagsalita ng mga walang pinag-aralan.a

Talasalitaan 
Sumusunod ang isang tala ng mga salitang tangi sa Riyoplatense at ang kanilang mga katumbas o kahulugan sa Tagalog o Inggles.
 pollera – saya
 decir macanas – magsalita nang walang saysay
 playa – parkingan
 ambo – (two-piece) suit
 ¡Che! – Hoy!
 canilla – gripo
 pibe – lalaki
 piba – babae
 añares – ages (tulad ng sa Hace añares que … – ‘It’s ages since …’)
 cebador – choke (in car)
 copetín – aperitif
 desquicio – gulo
 gramilla – damuhan
 pileta – swimming pool
 quilombo – mess, whorehouse
 sobre el pucho – straight away
 yerra – branding [with a hot iron]
 tilingo – fussy, soft in the head

Lunfardo 
Ang Lunfardo ay isang makulay na pamamaraan ng pagsalita ng Kastilang nadevelop noong hulihang dulo ng ika-19 dantaon at ng simula ng ika-20 dantaon sa mga mabababang uri ng Buenos Aires at ng mga karatig nito.

Maraming mga pananalita ng Lunfardo ang napasok sa wikang popular at naging mahalagang bahagi ng Kastilang sinasalita sa Arhentina at Urugway. Iilan ang nakilala mismo rin ng Real Academia Española. Madalas natatagpuan ang Lunfardo sa liriks ng mga tanggo at nagbibigay ng mga nuance at mga double entendre na may mga pahiwatig ng seks, droga, at krimen.

Sumusunod ang isang tala ng mga salitang unique sa diyalekto ng Buenos Aires at ang kanilang mga katumbas o kahulugan sa Tagalog o Inggles.
 bacán – lalaki (man)
 cafishio/cafisio – pimp
 cana – pulis, kulungan
 cerebrar – pag-isipan
 darse un cañazo – makipagtalik
 falluto – taong mayabang, ipokrito
 falopa – ipinagbabawal na gamot, droga
 fiaca – katamaran
 minga – hindi, wala
 farabute – tanga, wretch
 gil – tanga
 menega – pera
 manyar – unawain, alamin
 mina – babae (woman), nobya
 micho – dukha
 mortar – kumain
 otario – tanga

Mga panlabas na kawing 
 Talasalitaan ng Kastilang Riyoplatense

Riyoplatense
Arhentina
Uruguay